РЕПУБЛИКА БЪЛГАРИЯ
      	       	          ЧЕТИРИДЕСЕТО  НАРОДНО СЪБРАНИЕ 

КОМИСИЯ ПО ЗДРАВЕОПАЗВАНЕТО

Д О К Л А Д
за първо гласуване

	Относно: законопроект за Националната система за спешни повиквания с единен европейски номер 112, № 802-01-65, внесен от Министерски съвет на        12 август 2008 г.  

На свое редовно заседание, проведено на 9 октомври 2008 г., Комисията по здравеопазването разгледа и обсъди законопроект за Националната система за спешни повиквания с единен европейски номер 112, № 802-01-65, внесен от Министерски съвет на 12 август 2008 г.  

На заседанието присъстваха заместник-министърът на извънредните ситуации г-н Ангел Чакъров, г-жа Пенка Менкаджиева, съветник на министъра на извънредните ситуации, г-н Стоян Граматиков, главен директор на Главна дирекция „Национална система 112” към Министерство на извънредните ситуации, заместник-министърът на здравеопазването д-р Валери Цеков, експерти от Министерство на извънредните ситуации, Министерство на здравеопазването и представители на съсловните организации в сферата на здравеопазването. 

Законопроектът и мотивите към него бяха представени от вносителите, които изтъкнаха необходимостта от законова регламентация на задълженията на Република България за адекватно приемане и обслужване на повикванията към номер 112 в съответствие с разпоредбата на чл. 26 от Директива 2002/22/ЕО на Европейския парламент и на Съвета относно универсалната услуга и правата на потребителите във връзка с електронните съобщителни мрежи и услуги. Предназначението на националната система за спешни повиквания  с единен европейски номер 112 е да осигури на гражданите на територията на Република България непрекъснат, бърз, лесен и безплатен достъп до службите за спешно реагиране, за получаване на помощ ори спешни случаи с цел защита на живота, здравето, сигурността и имуществото им.

В хода на дискусията членовете на Комисията по здравеопазването изразиха безпокойство относно три-годишния срок за съхраняване данните от регистъра /чл. 16, ал. 1/, както и ограничаване на кръга от субекти, които имат достъп до данните на регистъра /чл. 16, ал. 2/ и отправиха препоръка към вносителите между първо и второ гласуване на законопроекта да бъде направено необходимото за прецизиране на съществуващите неточности.

Въз основа на проведеното обсъждане и единодушно гласуване „За”, Комисията по здравеопазването предлага на Народното събрание да приеме на първо гласуване законопроект за Националната система за спешни повиквания с единен европейски номер 112, № 802-01-65, внесен от Министерски съвет на        12 август 2008 г.  

Председател НА
				        	КОМИСИЯ ПО ЗДРАВЕОПАЗВАНЕТО:

						        Доц. д-р борислав китов